**Datum: 19.03.2025. SAOPŠTENJE ZA MEDIJE**

**Kompanija m:tel donirala arhivu novinskih izdanja Fakultetu političkih nauka u Banjaluci**

Kompanija m:tel, još jednom je pokazala svoju posvećenost obrazovanju i društvenoj odgovornosti kroz donaciju Fakultetu političkih nauka Univerziteta u Banjaluci i dokazala da je istinski „Prijatelj znanja“. U okviru ove donacije, m:tel je Fakultetu poklonio publikacije i arhivu novinskih magazina za fakultetsku biblioteku, koje će služiti studentima i profesorima u istraživačkom radu i obrazovnom procesu.

Donirane publikacije, koje pokrivaju širok spektar tema, od politike, ekonomije, društva do kulture, predstavljaće značajan resurs za studenate koji se obrazuju u oblasti političkih nauka, sociologije, novinarstva i komunikologije.

„Ova donacija je od izuzetne važnosti za naš fakultet, jer studenti sada imaju pristup arhivi koja sadrži bogatstvo informacija koje su važne za njihov akademski razvoj“, izjavila je dekan Fakulteta političkih nauka, prof. dr Ranka Perić Romić.

Donacija Fakultetu političkih nauka samo je jedan u nizu projekata koje kompanija m:tel realizuje u cilju podrške obrazovanju i unapređenju društva kroz projekat „Prijatelj znanja“.

„m:tel s ponosom podržava obrazovne institucije i nastoji biti aktivan partner u procesu obrazovanja i istraživanja. Vjerujemo da će ova donacija studentima omogućiti dublje razumijevanje društvenih i političkih tema, te ih dodatno motivisati u akademskom radu“, rekao je Stefan Ličina, šef Službe za odnose sa javnošću ove kompanije.

Ključne riječi: m:tel, donacija publikacija Fakultetu Političkih nauka u Banjaluci

Izvor fotografija: m:tel PR